

# Event Details

- **Event Name**: "4ημερο Οδοιπορικό στη Θράκη by Svoura"
- **Event Start and End Date**: Fri, 20 Feb, 2026 at 07:00 am – Mon, 23 Feb, 2026 at 09:00 pm
- **Event Description**: Ένα 4ημερο διαφορετικό οδοιπορικό “με τη ματιά της Σβούρας”, σε γνωστά αλλά και “άγνωστα” σημεία της Θράκης …ξεκινάει!!!

Αναχωρούμε την Παρασκευή 20 Φεβρουαρίου το πρωί από Θεσσαλονίκη (Βασιλικό Θέατρο &amp; One Salonica)… με πρώτο μας σταθμό την ιστορική πόλη των Αβδήρων!

Τα Άβδηρα είναι η πατρίδα του φιλόσοφου Δημόκριτου, του σοφιστή Πρωταγόρα, καθώς και του Λεύκιππου, του Εκαταίου, του Βίωνα, και του Αναξάρχου. Δεν είναι άλλη από την αρχαία πόλη της Θράκης, τα Άβδηρα! 
Η Νατάσα, η πιστοποιημένη ξεναγός μας, θα μας μεταφέρει στον 7ο αιώνα π.Χ., όπου Έλληνες από τα νησιά του ανατολικού Αιγαίου και τις πόλεις της δυτικής Μικράς Ασίας δημιούργησαν μια σειρά αποικιών στην εύφορη παραλιακή ζώνη της αιγιακής Θράκης. Τότε ιδρύονται και τα Άβδηρα. Θα επισκεφτούμε και θα ξεναγηθούμε στο μικρό αλλά με ιδιαίτερο ενδιαφέρον μουσείο, τα εκθέματα του οποίου μαρτυρούν τόσο τον τρόπο ζωής και τον πολιτισμό των αρχαίων Αβδηριτών όσο και τον ρόλο που διαδραμάτισε η πόλη στην περιοχή της Θράκης αλλά και στον αρχαίο Ελληνικό κόσμο.

Μία ιδιαίτερη διαδρομή στη σύγχρονη πλέον εποχή διαδραματίζει στην περιοχή η ΚΟΙΝ.Σ.ΕΠ "Γενισέα"! Ένας Σύλλογος Γυναικών ο οποίος ιδρύθηκε το 1999 στην Γενισέα Ξάνθης. 
Ακούγοντας από τους παλιότερους τον τρόπο καλλιέργειας και επεξεργασίας του ζαχαροκάλαμου, μια ομάδα γυναικών αποφάσισαν να ”αναστήσουν” αυτό το προϊόν και την διαδικασία επεξεργασίας του, με τον ίδιο ακριβώς τρόπο όπως το γινόταν πριν από 50 ολόκληρα χρόνια! Έτσι λοιπόν, οι γυναίκες αυτές χαρίζουν στην κουζίνα μας μία υπερτροφή, το 100% ελληνικό πετιμέζι!!! 

Όλη η διαδικασία θα είναι μια έκπληξη και θα σας αποδείξουμε ότι όταν αγαπάς αυτό που κάνεις, δεν νιώθεις ποτέ ότι δουλεύεις…δεν έχει σημασία αν είσαι άντρας ή γυναίκα και τί ηλικία έχεις! 

Το μεσημεράκι θα μας βρει στην όμορφη και γραφική Ξάνθη. Θα έχουμε σύντομο διάλειμμα για ένα γρήγορο σνακ στην πλατεία Ρολογιού και στη συνέχεια θα ακολουθήσουμε τα βήματα της Νατάσας μέσα στα στενά δρομάκια και τα καλντερίμια! 

Με ένα εξαιρετικό walking tour θα περιηγηθούμε στο Χατζιδάκειο Ίδρυμα, στο Σουνέ τζαμί, στο μοναδικό στο είδος του Σπίτι της Σκιάς, θα μάθουμε την ιστορία και πολλά πολιτιστικά στοιχεία για την όμορφη αυτή πόλη που συνδυάζει τόσο αρμονικά την ανατολίτικη με τη δυτική κουλτούρα!

Το απογευματάκι θα τακτοποιηθούμε στα δωμάτιά μας, στο Nestos Hotel, θα ξεκουραστούμε λίγο για να ανακτήσουμε δυνάμεις και το βράδυ θα απολαύσουμε την Ξάνθη by night που φοράει αυτό το 4ήμερο το πιο δυνατό και χορευτικό της πρόσωπο! 


Σάββατο 21 Φεβρουαρίου 2026

Απολαμβάνουμε με ηρεμία το πρωινό μας, ευχόμαστε “καλή αποκριά” στο προσωπικό του ξενοδοχείου και συνεχίζουμε το οδοιπορικό μας προς τον νομό Ροδόπης!

Η Κομοτηνή, η πρωτεύουσα του νομού, που την περίοδο της οθωμανικής αυτοκρατορίας αποκαλούνταν Γκιουλμουτζίνα, μπορεί να χαρίσει δυνατές εικόνες και συγκινήσεις. Προσαρτήθηκε στην Ελλάδα μόλις το 1920, ενώ σύμφωνα με την Συνθήκη της Λωζάνης το 1923, η Κομοτηνή αποτέλεσε τη μοναδική πόλη που εξαιρέθηκε από την ανταλλαγή πληθυσμών μεταξύ Ελλάδας και Τουρκίας. 

Έτσι οι Έλληνες που εκδιώχθηκαν από τη Μικρά Ασία βρήκαν καταφύγιο εδώ και άρχισαν να συνυπάρχουν με τους μουσουλμάνους και τους τουρκόφωνους που ήταν εγκατεστημένοι ήδη στην περιοχή, καθώς και με τους Πομάκους, την αρχαία φυλή της Θράκης που εξισλαμίστηκε αλλά και με πρόσφυγες από την Αρμενία. 
Αποτέλεσμα, να μετατραπεί η Κομοτηνή σε ένα σπάνιο ψηφιδωτό θρησκειών και κουλτουρών.

Μέσα από έναν ιστορικό και ...γευστικό περίπατο θα ανακαλύψουμε τα μνημεία της πόλης, θα ανακατευτούμε με τους ντόπιους στα μικρά μαγαζάκια με τις αντίκες και θα απολαύσουμε φανταστικό χαρμάνι ελληνικού καφέ, φρεσκοψημένα στραγάλια, σουτζούκ λουκούμ και άλλες τοπικές γεύσεις…
Σ’ αυτή την ..βόλτα, θα νομίσουμε ότι ταξιδεύουμε στην Ανατολή!

Το απογευματάκι αργά, θα φτάσουμε στο ξενοδοχείο PLOTINI, στο Διδυμότειχο, το οποίο θα μας φιλοξενήσει για τα επόμενα δύο βράδια! 
Θα ξεκουραστούμε και το βράδυ μας περιμένει ένα Svourίστικο καρναβαλικό party σε ταβέρνα της περιοχής! 

Θα απολαύσουμε ένα πλήρες γεύμα με κρασί, θα χορέψουμε και θα ξεφαντώσουμε με ζωντανή μουσική, μέχρι το… "Χάραμα"!


Κυριακή 22 Φεβρουαρίου 2026

Ο νομός Έβρου είναι ο μεγαλύτερος σε μήκος νομός της Ελλάδας! Έτσι για να φτάσουμε σε πολύ ιδιαίτερα σημεία και χωριά, χρειαζόμαστε ένα δυναμωτικό πρωινό και πολύ καφέ, μετά το ξενύχτι!

Φοράμε τα ζεστά και αθλητικά μας ρούχα και φτάνουμε στην πρώτη μας στάση, στη βορειότερη κωμόπολη της Ελλάδας, τη Νέα Βύσσα! Το όνομα καθώς και ο λαός της κατά πάσα πιθανότητα προέρχονται από τον Θρακικό πολεμικό λαό των Βεσσών. 

Θα συζητήσουμε για τη γεωπολιτική της θέση και θα ξεναγηθούμε στο Μουσείο της οικογένειας Καραθεοδωρή. Τα μέλη της οικογένειας  Καραθεοδωρή, με βάση την ελληνική παιδεία αλλά και το ιδεώδες του κοσμοπολιτισμού, με προσήλωση στην ορθόδοξη χριστιανική πίστη και με εφόδια την ευρυμάθεια και την πολυγλωσσία, συνταξιδεύουν με τον ρου της ιστορίας, συναντούν τα μεγάλα πνεύματα της εποχής στην οποία έζησε ο καθένας και εν τέλει αφήνουν τη σφραγίδα τους στην επιστήμη, στην πολιτική, στην παιδεία των τελευταίων δύο αιώνων. 

Με επίκεντρο τον σπουδαίο μαθηματικό Κωνσταντίνο Καραθεοδωρή, παρουσιάζονται στο Μουσείο τέσσερεις ακόμα εξέχουσες προσωπικότητες της οικογένειας. Ο πανεπιστήμων ιατρός γενάρχης της, Στέφανος Καραθεοδωρή, ο ανιψιός του Κωνσταντίνος Αντ. Καραθεοδωρή επίσης ιατρός, ο πολιτικός Αλέξανδρος Καραθεοδωρή, πεθερός του μαθηματικού, και ο  Ιωάννης Χατζηαργύρης ένας από τους μεγαλύτερους επιστήμονες του 20ου αιώνα στην εφαρμοσμένη πληροφορική και τη μηχανολογία, γνωστός ως John Argyris. 

Αφού ευχαριστήσουμε τον κύριο Σαράντη για την ξενάγηση, συνεχίζουμε με κατεύθυνση τα ελληνοτουρκικά σύνορα και το χωριό των Καστανέων. Εδώ, ένα “μικρό” διαμάντι μας περιμένει να το ανακαλύψουμε!

Στο παλιό δημοτικό σχολείο του χωριού, από το 2024, λειτουργεί η Διαδραστική Έκθεση Επιστήμης και Τεχνολογίας “Ευγένιος Ευγενίδης”.  Ο συμπατριώτης μας Ευγένιος Ευγενίδης δεν υπήρξε μόνο ένας επιτυχημένος και πολυτάλαντος επιχειρηματίας που, ξεκινώντας από την ταπεινή γενέθλια πόλη του, το Διδυμότειχο, κατόρθωσε να εξελιχθεί σε έναν από τους κορυφαίους οικονομικούς παράγοντες της εποχής του. 

Η έκθεση, αποτελεί δωρεά του Ιδρύματος που οραματίστηκε ο ίδιος, ως χώρο εκπαίδευσης των νέων στο τεχνικό και επιστημονικό πεδίο. Περιλαμβάνει 57 διαδραστικά εκθέματα κατανεμημένα σε τρεις θεματικές ενότητες: “Ύλη και Υλικά”, “Επικοινωνία: Ήχος και Εικόνα” και “Βιοτεχνολογία”.  

Hands-on λοιπόν και το παιχνίδι ξεκινά!!!

Εφόσον λύσαμε γρίφους της μηχανικής, συνθέσαμε χημικές ενώσεις και εξοικειωθήκαμε με τη γλώσσα του DNA…ήρθε η ώρα να απολαύσουμε έναν καφέ δίπλα στον Άρδα ποταμό!!!

Συνεχίζουμε για 35 χιλιόμετρα, μην μπορώντας να ξεχωρίσουμε εύκολα πού τελειώνει η Ελλάδα, πού αρχίζει η Τουρκία ή Βουλγαρία! 

Μετά από τη σύντομη βόλτα μας στο “τριεθνές”, φτάνουμε στην πλατεία του χωριού των Πετρωτών.  Δημιουργήθηκε πιθανότατα γύρω στο 1531 από Έλληνες που μετακόμισαν εκεί από την Ήπειρο και τη Μάλτα. Σύμφωνα με την παράδοση ήταν εξαιρετικοί κατασκευαστές γεφυρών. 
Η ονομασία Πετρωτά οφείλεται πιθανώς στα μεγάλα κοιτάσματα πετρωμάτων. Σε έναν παλαιό μύλο φιλοξενείται το Μουσείο Πέτρας, όπου εκτίθενται αντικείμενα της τέχνης της λιθοξοΐας όπως μυλόλιθοι, αντικείμενα οικιακής χρήσης και δείγματα από τα πετρώματα της περιοχής!

Αμέσως μετά, στην πλατεία του Λιθοξόου συναντάμε τον 2ο Σαράντη της εκδρομής αλλά και τον Γιώργο, τους ιδρυτές της εταιρείας εναλλακτικών δραστηριοτήτων του Έβρου, “Trekking Global”, παρέα με τους οποίους θα περπατήσουμε ανάμεσα σε επιβλητικούς βράχους στα “Μαντένια”.  
Ένα υπέροχο μονοπάτι πολύ 8 χιλιομέτρων, εύκολο και απολαυστικό ακόμα και με χιόνια, στην περιοχή όπου βρίσκονται τα λατομεία πέτρας των Πετρωτών Τριγώνου Έβρου.

Έχουμε πεινάσει για τα καλά…ο ήλιος πέφτει και το τζάκι στο εστιατόριο της μονάδας εκτροφής θηραμάτων “ΕΥΡΩΘΗΡΑΜΑ” στον Πεντάλοφο, μας περιμένει για να μας ζεστάνει με καλό κρασί και τα υπέροχα μαγειρευτά φαγητά της Ελένης. Εδώ χρησιμοποιούνται αποκλειστικά προϊόντα εσωτερικής ή τοπικής παραγωγής! Ο ουρανίσκος σας θα σας ευχαριστεί για αυτή την εμπειρία!!!

Νωρίς το βραδάκι επιστρέφουμε στο ξενοδοχείο μας και όποιος έχει κουράγιο απολαμβάνει μια βόλτα στο φωτισμένο Διδυμότειχο!


Καθαρά Δευτέρα 23 Φεβρουαρίου 2025

Δεν μπορεί ένα οδοιπορικό στην Θράκη αυτή την περίοδο, να τελειώσει χωρίς παραδοσιακά Κούλουμα!

Απολαμβάνουμε με την ηρεμία μας το πρωινό μας, αποχαιρετούμε το προσωπικό του ξενοδοχείου και ξεκινάμε το ταξίδι της επιστροφής κάνοντας “Κούλουμα” στο χωριό Τυχερό του Δήμου Σουφλίου!

Θα απολαύσουμε παραδοσιακά σαρακοστιανά μεζεδάκια και ζεστή φασολάδα σε ένα υπέροχο τοπίο! 

Θα ρίξουμε και δυο γυροβολιές παρέα με τους ντόπιους, γιατί τους Θρακιώτες δεν τους χαρακτηρίζουν τυχαία ως τους καλύτερους οικοδεσπότες!!!

Το βραδάκι και μετά την απαραίτητη στάση θα επιστρέψουμε στη Θεσσαλονίκη με κινητά γεμάτα όμορφες φωτογραφίες από αυτόν τον υπέροχο τόπο…τη Θράκη μας!


ΤΙΜΗ ΣΥΜΜΕΤΟΧΗΣ / ΑΤΟΜΟ ΣΕ ΔΙΚΛΙΝΟ ΔΩΜΑΤΙΟ ΚΑΙ ΑΝΩ: 360 €
Επιβάρυνση μονόκλινου: 80 €
Λόγω πολύ περιορισμένου αριθμού δωματίων, όσοι ενδιαφέρεστε για μονόκλινο επικοινωνήστε μαζί μας το συντομότερο δυνατό.

ΣΤΗΝ ΤΙΜΗ ΣΥΜΠΕΡΙΛΑΜΒΑΝΟΝΤΑΙ:
• 	Μεταφορά με λεωφορείο και όλες οι ενδιάμεσες μετακινήσεις
• 	Μία (1) διανυκτέρευση στο “NESTOS HOTEL” στην Ξάνθη
•	Δύο (2) διανυκτερεύσεις στο “PLOTINI HOTEL” στο Διδυμότειχο
•	Πρωινό
•	Φόρος διαμονής / δωμάτιο ανά διανυκτέρευση
•	Πιστοποιημένος ξεναγός στα Άβδηρα και στο Walking Τour στην Ξάνθη
•	Ξενάγηση στην “ΚΟΙΝΣΕΠ Γενισέα” 
•	Γευστική δοκιμή προϊόντων ζαχαροκάλαμου
•	To Food Tour στην Κομοτηνή με πολλές τοπικές γεύσεις!
•	Πλήρες δείπνο με κρασί και live μουσική στην ταβέρνα “Χάραμα” !
•	Εισιτήριο &amp; ξενάγηση στην Διαδραστική Έκθεση Επιστήμης και Τεχνολογίας “Ευγένιος Ευγενίδης” στις Καστανιές
•	2 συνοδοί της Trekking Global στην πεζοπορία μας στα Μαντένια
•	Γεύμα με φασολάδα και σαρακοστιανούς μεζέδες στο Τυχερό
• 	2 έμπειροι αρχηγοί εκδρομής του γραφείου μας
• 	Λήψη &amp; διανομή φωτογραφιών
• 	2 πλήρως εξοπλισμένα φαρμακεία εκδρομής
• 	Ασφάλεια αστικής ευθύνης ταξιδιωτικού γραφείου
• 	Οργάνωση &amp; συντονισμός από το Svoura Traveller’s Club
• 	5€ credits στην Svoura Member’s Card σας
• 	ΦΠΑ


* ΓΙΑ ΚΡΑΤΗΣΕΙΣ στέλνετε ονοματεπώνυμο, κινητό τηλέφωνο &amp; e-mail στο info@svoura.eu ή με μήνυμα στο messenger της σελίδας μας.

**Οι Αρχηγοί της εκδρομής διατηρούν το δικαίωμα αλλαγής του προγράμματος χωρίς παραλήψεις.

Αριθμός Μητρώου Τουριστικών Επιχειρήσεων:
ΜΗ.Τ.Ε : 01.02.Ε70.00.00313.01

Για οποιαδήποτε απορία ή διευκρίνιση μη διστάσετε να επικοινωνήσετε μαζί μας στο 6982 05 58 59 (10:00 – 18:00)

Εάν είναι η πρώτη σας εκδρομή μαζί μας, θα λάβετε δωρεάν την προσωπική Svoura Member’s Card με προνόμια για τις επόμενες εκδρομές σας!

*** Η πολιτική ακυρώσεων του γραφείου μας είναι η εξής:
Επιστροφή ολόκληρου του χρηματικού ποσού για ακύρωση συμμετοχής από εσάς, μπορεί να γίνει μέχρι και 20 ημέρες πριν από την ημέρα έναρξης της εκδρομής. Επιστροφή 50% του χρηματικού ποσού (παρακράτηση 50%) για ακύρωση συμμετοχής μπορεί να γίνει μέχρι και 10 ημέρες πριν από την ημέρα έναρξης της εκδρομής. Σε διαφορετική περίπτωση δε γίνεται επιστροφή λόγω των προγραμματισμένων εξόδων της εκδρομής.
Παρόλα αυτά εάν οι θέσεις της εκδρομής καλυφθούν, θα σας γίνει επιστροφή χρημάτων στο 100%.
Εάν η ακύρωση της εκδρομής γίνει από το γραφείο μας, σε όλους τους συμμετέχοντες θα πραγματοποιηθεί επιστροφή του 100% των χρημάτων της συμμετοχής τους.

Join our Club και μην ξεχνάτε ποτέ:
Life is moments! Buy memories not things!!!
- **Event URL**: https://allevents.in/haskovo/4ημερο-Οδοιπορικό-στη-Θράκη-by-svoura/200029411152426
- **Event Categories**: trips-adventures, trekking, parties, entertainment
- **Interested Audience**: 
  - total_interested_count: 767

## Ticket Details

- **Ticket URL**: http://facebook.com/200029411152426?utm_source=AllEvents.in&utm_medium=event-discovery-platform&utm_campaign=haskovo-events

## Event venue details

- **city**: Haskovo
- **state**: KK
- **country**: Bulgaria
- **location**: Πεντάλοφος Έβρου
- **lat**: 41.645555555556
- **long**: 26.181388888889
- **full address**: Πεντάλοφος Έβρου, Η Χρυσούλα, 53, 680 07 Τρίγωνο, Ελλάδα, Haskovo, Bulgaria

## Event Organizer details

- **affiliate_id**: 2
- **organizer**: Svoura Traveller's Club (https://allevents.in/org/svoura-travellers-club/17044579)

## Event gallery

- **Alt text**: banner
  - **Image URL**: https://cdn-az.allevents.in/events8/banners/a41f66fb316c1dd36c0416ddfc69f0ddd1088ad7b47caceffabb2afe802ee280-rimg-w1200-h684-dce1b27f-gmir?v=1771716404
- **Alt text**: thumbnail
  - **Image URL**: https://cdn-az.allevents.in/events8/banners/2c2a09ab548c7508ff26983ac5ee4a2cf8e8ce3945718662f7975d929f2f4d82-rimg-w300-h300-dce2b37f-gmir?v=1771716404

## FAQs

- **Q**: When is the event happening?
  - **A:** Fri, 20 Feb, 2026 at 07:00 am
- **Q**: Where is the event happening?
  - **A:** Πεντάλοφος Έβρου, Η Χρυσούλα, 53, 680 07 Τρίγωνο, Ελλάδα, Haskovo, Bulgaria
- **Q**: Who is organizing the event?
  - **A:** Svoura Traveller's Club
- **Q**: What type of event is this?
  - **A:** trips-adventures, trekking, parties, entertainment
- **Q**: Where can I find ticket details about "4ημερο Οδοιπορικό στη Θράκη by Svoura" ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "&quot;4ημερο Οδοιπορικό στη Θράκη by Svoura&quot;",
        "image": "https://cdn-az.allevents.in/events8/banners/a41f66fb316c1dd36c0416ddfc69f0ddd1088ad7b47caceffabb2afe802ee280-rimg-w1200-h684-dce1b27f-gmir?v=1771716404",
        "startDate": "2026-02-20",
        "endDate": "2026-02-23",
        "url": "https://allevents.in/haskovo/4ημερο-Οδοιπορικό-στη-Θράκη-by-svoura/200029411152426",
        "location": {
            "@type": "Place",
            "name": "Πεντάλοφος Έβρου",
            "address": {
                "@type": "PostalAddress",
                "streetAddress": "Η Χρυσούλα, 53, 680 07 Τρίγωνο, Ελλάδα",
                "addressLocality": "Haskovo",
                "addressRegion": "KK",
                "addressCountry": "BG"
            },
            "geo": {
                "@type": "GeoCoordinates",
                "latitude": "41.645555555556",
                "longitude": "26.181388888889"
            }
        },
        "eventAttendanceMode": "https://schema.org/OfflineEventAttendanceMode",
        "description": "Ένα 4ημερο διαφορετικό οδοιπορικό “με τη ματιά της Σβούρας”, σε γνωστά αλλά και “άγνωστα” σημεία της Θράκης …ξεκινάει!!!\n\nΑναχωρούμε την Παρασκευή 20 Φεβρουαρίου το πρωί από Θεσσαλονίκη (Βασιλικό Θέατρο & One Salonica)… με πρώτο μας σταθμό την ιστορική πόλη των Αβδήρων!\n\nΤα Άβδηρα είναι η πατρίδ",
        "organizer": [
            {
                "@type": "Organization",
                "name": "Svoura Travellers Club",
                "url": "https://allevents.in/org/svoura-travellers-club/17044579",
                "description": "Ημερήσιες εξορμήσεις, διήμερες & τριήμερες εκδρομές στη φύση γεμάτες με ξεχωριστές βιωματικές εμπειρίες!\nΜΗ.Τ.Ε : 01.02.Ε70.00.00313.01"
            }
        ]
    }
]
```